ถ้าเมนส์ไม่มาเกิดจากการที่อ้วน 4 เดือน เป็นอันตรายไหมคะ
สวัสดีค่ะ Dolly,หากไม่ได้เกิดจากการตั้งครรภ์ การที่ประจำเดือนไม่มานาน 4 เดือน อาจเกิดจาก1. การผลิตฮอร์โมนของรังไข่ผิดปกติ เช่น กลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากยังไม่เคยไปพบแพทย์เพื่อหาสาเหตุที่ประจำเดือนไม่มา แนะนำควรไปพบแพทย์เพื่อหาสาเหตุก่อนค่ะ หากไม่ได้เกิดจากการมีโรคทางกายอื่นๆ โดยเกิดจากการมีโรคอ้วน การที่ประจำเดือนไม่มา ก็ไม่ได้อันตรายอะไร อย่างไรก็ตาม การมีโรคอ้วน ถือว่าไม่ดีต่อสุขภาพ เพราะอาจเสี่ยงต่อการเกิดโรคต่างๆ เช่น เบาหวาน ไขมันในเลือดสูง กรดไหลย้อน ข้อเข่าเสื่อม เป็นต้น ดังนั้น แนะนำควรลดน้ำหนักลงให้มีน้ำหนักที่เหมาะสม โดยใช้วิธีที่ถูกต้องตามคำแนะนำของแพทย์ และค่อยๆ ลดน้ำหนักลง ไม่ลดอย่างหักโหมค่ะ